
				IRAGARKIAK

				Beste iragarki ofizial batzuk

				INGURUMEN, LURRALDE PLANGINTZA ETA ETXEBIZITZA SAILA

				3002

				IRAGARKIA, 2020ko uztailaren 15ekoa, Gipuzkoako Etxebizitzako lurralde-ordezkariarena, etxebizitza duin eta egoki bat legez okupatzeko eskubide subjektiboa aitortzeko eskaeren ebazpena jakinaraztekoa.

				Aipatutako ekintza zuzenean jakinaraztea lortu ez denez, iragarki hau argitaratzen da, Administrazio Publikoen Administrazio Prozedura Erkidearen urriaren 1eko 39/2015 Legearen 44. artikuluan xedatutakoa betetzeko.

				Interesdunak Gipuzkoako Etxebizitzako Lurralde Ordezkaritzan (Andia 13-5.a, 20004 Donostia) ager daitezke bost eguneko epean, ebazpenak zer dioen jakiteko, eta, iragarkia Estatuko Aldizkari Ofizialean argitaratu eta hurrengo egunetik aurrera, hilabeteko epea izango dute Ingurumen, Lurralde Plangintza eta Etxebizitza saileko Etxebizitzako sailburuordeari gora jotzeko errekurtsoa aurkezteko.

				Eranskinean aipatutako interesdunak jakinaren gainean egon daitezen argitaratzen da, eta haientzat banakako jakinarazpena balitz bezala balioko du.

				Jakinarazpen honek ondorioak izango ditu Estatuko Aldizkari Ofizialean argitaratu eta hurrengo egunetik aurrera.

				Donostia, 2020ko uztailaren 15a.

				Gipuzkoako Etxebizitzako lurralde ordezkaria,

				ALFONSO SANZ ARAUJO.

